 NA SAMMY WAWERU  RAIS William Ruto ameukashifu vikali muungano wa upinzani nchini, akisema maandamano yanayoendelea na kuvalia sufuria kichwani hakutasaidia kushusha gharama ya chakula. Dkt Ruto alisema Alhamisi, Julai 20 akihutubu katika Kauli ya Isiolo kwamba bei ya chakula itapungua ikiwa wanaoshiriki maandamano wataenda shambani na kulima. “Hata ukivalia sufuria kichwani kwa miaka 10, gharama ya chakula itashuka kweli?” Rais akataka kujua, akizungumzia wenyeji wa Isiolo. Akirejelea mpango wake wa mbolea ya bei nafuu, alisema kuelekea shambani ndio njia ya kipekee kupunguza gharama ya juu ya chakula. Mapema 2023, serikali ya Kwanza Kwanza anayoiongoza, ilizindua mradi wa usambazaji fatalaiza ya bei nafuu kwa wakulima. Wakulima walianza kwa kusajiliwa. “Kwa wale wanaandamana, endeni shambani mkalime na bei ya chakula itashuka,” alisema, matamshi yaliyoonekana kuelekezwa kwa kinara wa Azimio la Umoja, Raila Odinga. Alhamisi, maandamano yaliyoitishwa na Bw Oidnga yaliingia siku ya pili Waziri Mkuu huyo wa zamani akiyatetea kuwa yanalenga kushikiza serikali kushusha gharama ya maisha inayozidi kulemea Wakenya. Serikali hata hivyo imeyaharamisha. Yameratibiwa kufanyika siku tatu kila wiki; Jumatano, Alhamisi na Ijumaa. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  